VS001270
Datum: 1995-08-09T02:00:00.000+02:00
datum_sodbe_i_stopnje: 2001-05-14T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 2450000 SIT
opombe: II Ips 117/2003. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Strojni tehnik - komercialist.

## Škodni dogodek

Poškodba med služenjem vojaškega roka.

## Poškodba

Zvin levega kolena z vnetjem in izlivom po poškodbi, zaradi fizičnih obremenitev levega kolena pa je dvajset dni kasneje prišlo do poškodbe sredinskega meniska levega kolena, stanja po artroskopiji in odstranitvi meniska ter poškodbe hrustanca na sredinskem kondilu levega kolena.

## Telesne bolečine

800000 SIT Hude 8 dni, srednje hude 2 tedna in 3 dni, lahke 5 tednov, ostale so občasne bolečine , prisotne pri obremenitvah, npr. daljši hoji, klečanju, čepenju.

#### Hospitalizacija

2-krat hospitalizacija; posegi na kolenu.

#### Ambulantno zdravljenje

Obisk splošne ambulante in specialista ortopeda.

## Strah

150000 SIT Kratkotrajen primarni strah ob poškodbi; strah za izid zdravljenja, saj je bilo koleno boleče, otečeno in negibljivo in je trajal, dokler mu niso koleno punktirali in namestili longeto. Ponovno je bil sekundarni strah v močnejši obliki prisoten pri drugi poškodbi in je izzvenel z operacijo.

## Zmanjšanje življenjske aktivnosti

1500000 SIT 15-odstotno ZŽA. Zaradi odstranitve meniskusa je kolenski sklep manjvreden, delno nestabilen zaradi laksiranega prednjega križnega ligamenta in minimalno omejeno gibljiv. Zaradi tega bo prikrajšan oziroma oviran pri delih, kjer mora hitro skočiti, doskočiti, pri hoji po neravnem terenu, klečanju, čepenju in vzpenjanju. Omejevale ga bodo tudi bolečine. Prikrajšan bo za rekreativno igranje nogometa, lahko pa plava in se vozi s kolesom.

---

ZOR člen 200, 203